als_Latn dik_Latn sag_Latn
Kryeministri Edi Rama u premtoi banorëve të Dibrës Rrugën e Arbrit, duke theksuar se ajo do të përfundoi brenda 4 vjeçarit të ardhshëm.
Kryeministri tha se shumë shpejt do të nisë puna, duke premtuar si afat më të afërt muajin shtator.
Rama: Patjetër që Rruga e Arbrit do të nisë nga puna me të përfunduar kontrata. Procedura është drejt përfundimit dhe në një periudhë shumë të shkurtër do të jemi këtu për të hapur kantierin e ndërtimit.
Brenda shtatorit do të fillojmë punën. Ama kemi projektin, kemi financimin, kemi edhe kompaninë që është ofruar dhe se sa të mbyllim kontratën do të nisim punën. Brenda 4 viteve të ardhshëm, Dibra do të jetë e lidhur me Tiranën.
Votën për PS Rama e kërkoi edhe nga demokratët duke theksuar se forca politike që drejton është e vetmja që mund të ndërmarrë reforma për ndërtimin e një shteti modern.
Rama: Të tjerët nuk kanë as vizion as program, as lider. Kanë vetëm një mundësi, të na kthejnë mbrapa. Kush është me PD-në le ta mbajë Saliun në zemër dhe Lulin. Po të dojë le t’i vërë fotografinë Saliut në dhomën e pritjes. Fotografinë e Lulit vendoseni në dhomën e gjumit se ju ndjell edhe gjumë.
Më herët Rama zhvilloi një bashkëbisedim me banorët e Dibrës, në fokus së të cilit ishte shërbimi shëndetësor.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ita_Latn als_Latn